Lycée privé Émile-Metz
De Lycée privé Émile-Metz, a Kuerzform LPEM, huet de 4. November 1914 fir d'éischt seng Dieren opgemaach. Dëst war méiglech nodeem d'Edmée Metz-Tesch der ARBED eng bedeitend Geldstëftung vermaach huet, fir zu Éiere vun hirem verstuerwene Mann Émile Metz zu Dummeldeng eng Wierksschoul ze grënnen, déi als Institut Émile-Metz säin Numm sollt droen. Zil war et, d'Situatioun vun der Aarbechterklass duerch eng besser Ausbildung ze verbesseren.

Am Haff vum Institut steet e Monument mat enger Dankbarkeetserklärung un d'Madame Edmée Metz-Tesch.

Den LPEM mëttlerwéil e modernen technesche Lycée mat méi wéi 500 Schüler.

Den LPEM ass déi eenzeg Schoul zu Lëtzebuerg wou een eng Ausbildung als Fligermecanicien (Aircraft Maintenance Licence, AML) an zum Techniker an de Smart Materials maache kann.

Am Hierscht 2023 gëtt zu Déifferdeng en zweete Site a Betrib geholl.

Gestioun
De Lycée gëtt zanter 1995 vun der A.s.b.l. Fondation LTPEM verwalt, déi am Juli 1995 vun der Fondation Veuve Emile Metz-Tesch a vun der Chambre de commerce gegrënnt gouf. De Verwaltungsrot besteet aus siwe Memberen:
dräi Administrateuren, déi vum Lëtzebuerger Staat genannt ginn;
een Administrateur, dee vun der Fondation Veuve Emile Metz-Tesch genannt gëtt;
een Administrateur, dee vun der Chambre de commerce genannt gëtt;
zwéin Administrateuren, déi vun ArcelorMittal genannt ginn;

Direkteren
...
????-2003: ... Mathieu
2003-2009: René Tissier
2009-2010: Armand Lengler
2010-2020: Théo Thill
2020-2022: Martine Berchem
2022- haut: Pascal Thill

Kuckt och 
 Secondaireschoulen zu Lëtzebuerg

Um Spaweck 

Schoulen an der Stad Lëtzebuerg
Dummeldeng
Gemeng Déifferdeng